*Projekts*

**Latvijas Republikas Ministru kabinets**

2014.gada \_\_\_ . \_\_\_\_\_\_\_ Rīkojums Nr.

Rīgā (prot. Nr. §)

**Par Neatliekamās medicīniskās palīdzības dienesta un Slimību profilakses un kontroles centra reorganizāciju**

1. Saskaņā ar Valsts pārvaldes iekārtas likuma 15.panta trešās daļas 4.punktu ar 2014.gada 1.oktobri reorganizēt Veselības ministrijas padotībā esošās valsts pārvaldes iestādes – Neatliekamās medicīniskās palīdzības dienestu (turpmāk – dienests) un Slimību profilakses un kontroles centru (turpmāk – centrs), nododot dienesta valsts pārvaldes uzdevumu – katastrofu medicīnas sistēmas plānošana un uzraudzība un Starptautisko veselības aizsardzības noteikumu koordinācija – centram.
2. Veselības ministram izveidot dienesta un centra atsevišķo valsts pārvaldes uzdevumu reorganizācijas komisiju. Reorganizācijas komisijai līdz 2014.gada 30.septembrim veikt dienesta cilvēkresursu, materiālo un finanšu līdzekļu inventarizāciju, kas nodrošināja katastrofu medicīnas sistēmas plānošanas un uzraudzības jomas un Starptautisko veselības aizsardzības noteikumu koordinācijas jomas izpildi, kā arī nodrošināt minēto cilvēkresursu, materiālo un finanšu līdzekļu nodošanu centram.
3. Ar reorganizāciju saistītos izdevumus segt no dienestam un centram piešķirtajiem valsts budžeta līdzekļiem.

**Ministru prezidente Laimdota Straujuma**

**Veselības ministra vietā**

**Ministru prezidente Laimdota Straujuma**

17.07.2014. 13:54

175

Inga Liepiņa

Sabiedrības veselības departamenta

Vides veselības nodaļas vecākā eksperte

tālr.67876080

Inga.Liepina@vm.gov.lv